En stribe bilister blev fanget i sneen fredag aften, da en lastbil kørte galt på Hirtshals-mortorvejens nordgående spor mellem Brønderslev C-afkørslen og Vrå-afkørslen. Det lykkedes først at få køretøjet fri ved et-tiden natten til lørdag, og i flere timer måtte politiet spærre motorvejen helt af. Seks sneplove og andre redningskøretøjer var i sving for at få trukket bilister fri. - Snefygningen gjorde, at bilisterne ikke kunne køre ud af sneen ved egen hjælp, da afspærringen endelig blev ophævet og vejen åbnet igen, siger vagtchef Per Jørgensen, Nordjyllands Politi.

Opsummering:
Mange bilister blev fanget på snedækket motorvej, da lastbil havarerede.